Egypten i almindelighed - arkæologen Zahi Hawass i særdeleshed - øger presset mod Neues Museum i Berlin, der i samlingen har den berømte 3.500 år gamle buste af Nefertiti.
Nu vil landet have den - og mange andre kunstskatte - tilbage.
Det sker efter, at det nu er en kendsgerning af Egypten den 20. november får af Frankrig får overdraget fem stumper af friser, der blev stjålet fra en grav i Kongernes Dal så sent som i 1980'erne.
Her er der tale om regulært tyveri. Det er der for så vidt også i forbindelse med i tusindvis af egyptiske genstande, men stiller sagen sig noget anderledes, idet hovedparten af disse genstande blev udført af Egypten, da tiderne - og normal skik og brug - var en anderledes.
Mange genstande
Blandt de genstande udenfor Egypten, der står meget højt på ønskelisten er statuetten af Nefertiti i Tyskland, indgangspartiet til det egyptiske museum i Cairo (originalen er i London),
Ønsket om at få netop dette stykke egyptisk kultur tilbage er længe næret, men lederen af Egyptian Supreme Council of Antiquities, Zahi Hawass, understreger overfor Reuters:
"Jeg forlanger ikke, at alle genstande fra British Museum skal tilbage til Egypten. Jeg taler blot om genstande, der har en ganske særlig værdi og betydning."
Statue til Giza
Blandt de mange andre genstande, som Hawass gerne ser, bliver returneret til Egypten er en statue af Hemiuni, der skabte de store pyramider ved Giza. Denne er også i Tyskland.
Hawass understreger, at hvis ikke Egypten kan få dem tilbage permanent, så håber han, at landet i det mindste kan låne nogle af de mange kunstskatte, når et nyt moderne museum efter planen åbner i Giza i 2013.
Tøvende svar
Forespørgsler om dette har fået tøvende svar fra de implicerede lande, oplyser Hawass, der blev leder af den særlige organisation i 2002. Det anslås, at det er lykkedes for ham at skaffe omkring 5.500 genstande tilbage til Egypten - og det har ikke altid gået stille af sig.
Således heller ikke omkring den aktuelle tilbagelevering af de fem stumper af gravfriser fra Louvre. Hawass skruede bissen så voldsomt på, at museet lovede at aflevere friserne efter ganske kort forhandling.
"Jeg er glad for, at denne sag blev så stor", siger Hawass. "Det er en advarsel til alle museer om ikke at købe stjålne kunstskatte. Dette vil medvirke til at bevare kulturarven. Ikke bare Egyptens, men hele verdens."
Hawass opfattes som en meget kontroversiel og ukonventionel arkæolog - af nogle sammenlignet med Spielbergs Indiana Jones. Hawass har eget hjem på nettet.
Kastrationsangst og kapitalismekritik i Cannes